Tarybos Sprendimas
1995 m. gruodžio 18 d.
dėl Susitarimo pasikeičiant laiškais, iš dalies keičiančio Europos ekonominės bendrijos ir Vietnamo Socialistinės Respublikos susitarimą dėl prekybos tekstilės gaminiais ir drabužiais, laikinojo taikymo
(95/566/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu,
atsižvelgdama į Komisijos pasiūlymą,
kadangi Bendrijos vardu Komisija derybomis susitarė dėl Susitarimo pasikeičiant laiškais, iš dalies keičiančio 1992 m. gruodžio 15 d. parafuotą Europos ekonominės bendrijos ir Vietnamo Socialistinės Respublikos susitarimą dėl prekybos tekstilės gaminiais ir drabužiais, kurį iš dalies pakeitė 1994 m. gruodžio 20 d. parafuotas Susitarimas pasikeičiant laiškais,
kadangi Susitarimas pasikeičiant laiškais turėtų būti laikinai taikomas nuo 1995 m. sausio 1 d., laukiant, kol bus atliktos jo sudarymui reikalingos procedūros, kad jį laikinai galėtų taikyti Vietnamo Socialistinė Respublika,
NUSPRENDĖ:
1 straipsnis
Susitarimas pasikeičiant laiškais, iš dalies keičiantis Europos ekonominės bendrijos ir Vietnamo Socialistinės Respublikos susitarimą dėl prekybos tekstilės gaminiais ir drabužiais, laikinai taikomas nuo 1995 m. sausio 1 d., laukiant jo oficialaus sudarymo, kad jį galėtų taikyti Vietnamo Socialistinė Respublika.
Susitarimo tekstas pridedamas prie šio sprendimo.
2 straipsnis
Šis sprendimas skelbiamas Europos Bendrijų oficialiajame leidinyje.
Priimta Briuselyje, 1995 m. gruodžio 18 d.